স্টাফ রিপোর্টার ॥ জমি সংক্রান্ত বিরোধের জের ধরে সদর উপজেলার পুটিয়া গ্রামে দু’দলের সংঘর্ষে ১০ জন আহত হয়েছে। গতকাল বিকেল ৪টার দিকে এ সংঘর্ষের ঘটনাটি ঘটেছে। স্থানীয় সূত্রে জানা গেছে, ওই গ্রামের আব্দুল আওয়াল ও ছাদেক আলীর মধ্যে জায়গা নিয়ে বিরোধ চলে আসছিল। এর জের ধরে গতকাল উভয় পক্ষ ষংঘর্ষে লিপ্ত হয়। এতে ১০ জন আহত হয়। আহতদের মধ্যে আব্দুল আওয়াল (৬০), রুবেল মিয়া (১৮), সুবেল মিয়া (১৬), কামরুল হাসান (২২), ছাদেক আলী (৫০) ও আনোয়ার আলী (৪০)কে হবিগঞ্জ হাসপাতালে ভর্তি করা হয়েছে।